Til alle holdledere i Sommerlandsturneringen

**Instruktionsvideoer**

Så er de lovede videoer klar, der guider hvordan holdlister og indberetning af resultater skal foregå. Vi håber, at det letter arbejdet med indberetning af resultaterne. Nederst på siden er der et link.

Samtidig er der nogle nye og spændende funktioner, hvor man kan se resultaterne af de enkelte kampe, og den enkelte spillers antal sejre.

I skal starte med video 1 som der den video der fortæller lidt om brugen af Torben Skalshøjs holdkort.

Video 2 viser, hvordan indberetningen skal ske, efter at kampene er spillet. Vi forventer, at resultaterne er indberettet senest dagen efter kampdagen.

**Medlemslister og licenser**

Som skrevet ud til alle klubber, så er det i år nødvendigt at alle de spillere I benytter har licens. I skal derfor kontakte jeres licensbestiller, så dette er bragt i orden **senest den 15. april 2023**.

I samme ombæring kan I med stor fordel anmode jeres klubadministrator om se jeres medlemsliste igennem.

Hvis I har spillere som ikke længere er medlemmer af jeres klub, og som I ønsker slettet er fremgangsmåden følgende.

Gå ind på PetanquePortalen. Tryk på tandhjulet og vælg jeres klub. Gå derefter til Vis/ret spillere, og vælg søg.

Hermed får I en liste over alle de medlemmer der er registreret.

Hvis et medlem skal slettes, kan I ikke gøre dette. I stedet skal i vælge medlemmet. Derefter skal I rettet navnet så det kun er initialerne der står tilbage. Alle andre felter som I kan redigere skal slettes, og validering skal sættes til nej.

Når i har gjort dette, skal I skrive til [dpf@petanque.dk](mailto:dpf@petanque.dk), hvor I anmoder dem om at slette klubnavnet. Det er ikke muligt at slette en oprettet spille. Hvis I prøver, så får I en fejlmeddelelse.

Tilbage har I så en liste over alle jeres medlemmer. Husk! At alle jeres medlemmer skal have et JA i validering.

Video link

<https://drive.google.com/drive/folders/1zFDzGgq_TJeYoqasmqalDpUfGL-y2WFg?usp=sharing>

Hvis I har kommentarer eller spørgsmål, så kan vi kontaktes på [tu@petanque.dk](mailto:tu@petanque.dk)

Turneringsudvalget.